**Sopron Megyei Jogú Város Önkormányzata,**

a Magyar Képzőművészek és Iparművészek Szövetsége

**és a Soproni Múzeum**

2021. augusztus 1. – szeptember 12. között rendezi meg a

**XXIII. Országos Érembiennálét**

a soproni Festőteremben (9400 Sopron, Petőfi tér 8.)

A Rendező Bizottság ezúton kéri fel az alkotóművészeket a részvételre. A tárlat – az eddigi hagyományoknak megfelelően – bemutatási lehetőséget biztosít a magyar éremművészet legújabb eredményeinek és sikeres kísérleteinek.

A Rendező Bizottság szívesen fogadná a 100 éve lezajlott soproni népszavazás alkalmából készített érmeket. Örömmel látna a pályázati anyagban Dosztojevszkij és id. Storno Ferenc születésének 200. évfordulójára, valamint Jancsó Miklós, Cziffra György és Pilinszky János születésének 100. évfordulójára készült érmeket is.

A kiállításon részt vehet minden alkotóművész, aki tagja a Magyar Alkotóművészek Országos Egyesületének, a Magyar Képzőművészek és Iparművészek Szövetségének, a Fiatal Iparművészek Stúdiója Egyesületnek, a Fiatal Képzőművészek Stúdiója Egyesületnek, illetve művészeti felsőoktatási intézmény hallgatója.

Beküldhető: maximum **8 darab, 2 évnél nem régebben készült** érem (a sorozat minden darabja külön éremnek számít, kétoldalas érmek esetében minden oldal külön érmet jelent). Befoglaló maximált méret: 150x150x150 mm. Az állványra vagy táblára szerelt, installált érmeket nem tudjuk kiállítani.

**Az érmek beadása**: **2021. május 3-4**. (**hétfő-kedd, 10-16 óráig**).

**A kimaradt érmek visszaadása: 2021. május 10-11**. (**hétfő-kedd, 10-16 óráig**).

Aki ebben az időpontban a kiállításra szánt anyagát nem viszi el, azt csak a kiállítás bezárása után teheti meg.

**Begyűjtés és visszaadás helyszíne:** Magyar Képzőművészek és Iparművészek

Szövetségének székháza

 1061 Budapest, Andrássy út 6. I. emelet

A Szövetségbe, postai úton feladott érmeknek legkésőbb április 28-ig meg kell érkezni!
A mellékelt adatlapot kérjük, **kitöltve** hozza magával.

A biennáléval kapcsolatos kérdések esetén Nemes András (Mobil: 30/630-44-77, e-mail: nemand1960@gmail.com) ad felvilágosítást.

Sopron, 2021. február 09.

 Országos Érembiennále Rendező Bizottsága